Oikeusministeriön asianhallinnan seurantahanke

Asettaminen	
	Oikeusministeriö on tänään asettanut  Oikeusministeriön asianhallinnan seurantahanke 
–työryhmän, jonka tehtävänä on täsmentää osastojen ja yksiköiden tarpeet OSKARI-asiankäsittelyjärjestelmän kehittämisessä, seurata asetettujen tavoitteiden toteutumista ja koordinoida uusiin kehittämisterpeisiin liittyviä  toimenpiteitä.	

Toimikausi	
	1.2.2003 - 31.12.2004  	

Tehtävä	
	Oikeusministeriössä otettiin käyttöön OSKARI-asiankäsittelyjärjestelmä vuoden 2002 alussa.  OSKARI-järjestelmään on viety 2.1.2002 lukien ministeriössä vireillä olevat ja päätetyt asiat.  Oikeusministeriön toimintaympäristössä, organisaatiossa ja toimintatavoissa tapahtuvat muutokset aiheuttavat jatkossakin erilaisia asianhallinnan ja OSKARI-järjestelmän kehittämistarpeita.  

Ministeriön asianhallinnan seurantahankkeessa pyritään täsmentämään osastojen ja 
yksiköiden tarpeet OSKARI-asiankäsittelyjärjestelmän kehittämisessä, seuraamaan asetettujen tavoitteiden toteutumista ja koordinoimaan uusiin kehittämistarpeisiin liittyviä
toimenpiteitä.  Asianhallinnan seurantahankkeesta vastaa seurantaryhmä, joka koostuu osastojen ja yksiköiden edustajista.  Asianhallinnan seurantahankkeen toimikausi on 1.2.2003 - 31.12.2004 ja seurantahankkeen etenemisestä raportoidaan säännöllisesti osastopäällikkökokoukselle.  

Seurantaryhmän tulee:
  
1) valmistella ministeriön asiankäsittelyjärjestelmän kehittämistoimia erityisesti johdon näkymän, tuloskortin ja budjettiprosessin osalta
2) selvitellä toimenpiteitä, jotka voivat tehostaa asiankäsittelyjärjestelmän käytön vakiinnuttamista osastoilla ja yksiköissä
3) koordinoida tiedonsiirtoa asiankäsittelyjärjestelmän  ja ulkoisten järjestelmien välillä (mm. ministeriön verkkosivut, hankerekisteri ja EU-asiakirjojen EUTORI-järjestelmä) 
4) valvoa asianhallinnalle asetettujen tavoitteiden toteutumista
      ja asiankäsittelyjärjestelmää koskevien sopimusten toimeenpanoa
5) seurata asianhallinnan kehittämistä valtioneuvostossa sekä ylläpitää oikeusministeriön asiasanastoa osana valtioneuvoston asiasanastoa
6) koordinoida uusiin kehittämistarpeisiin ja erityisesti sähköiseen asiointiin liittyviä
toimenpiteitä  

Organisointi	
	Oikeusministeriön asianhallinnan seurantaryhmä
	
		Puheenjohtaja:
Aki Hietanen, ylitarkastaja, oikeusministeriö, yleinen osasto 	
		Jäsenet:	
		Orvokki Anttila, toimistosihteeri, oikeusministeriö, kriminaalipoliittinen osasto 	
		Kenneth Grönroos, Atk-päällikkö, oikeusministeriö, tietohallintoyksikkö 	
		Sinikka Koskela-Suo, tiedottaja, oikeusministeriö, oikeushallinto-osasto 	
		Harri Mäkinen, suunnittelupäällikkö, oikeusministeriö, johdon tuki 	
		Raili Paananen, osastosihteeri, oikeusministeriö, lainvalmisteluosasto 	
		Eila Virta, osastosihteeri, oikeusministeriö, kansainvälinen yksikkö 	
		Sihteeri:
Marjatta Lahin, suunnittelija, oikeusministeriö, yleinen osasto ; jäsen ja työryhmän sihteeri 	

Kustannukset ja rahoitus
                       Seurantaryhmä tekee työnsä virkatyönä.	

	Kansliapäällikkö	Kirsti Rissanen	

	
	Osastopäällikkö, ylijohtaja	Risto Jalli	

JAKELU	
	Seurantaryhmän puheenjohtaja ja jäsenet
Kirjaamo